Ruhpoldingi vald

Ruhpolding on vald Saksamaal Baieri liidumaal  Ülem-Baieri ringkonnas Traunsteini kreisis.

Ruhpoldingis elab 6319 inimest ja selle pindala on 147,83 km².

Ruhpoldingis asub Saksamaa laskesuusatamiskeskus ja seal peetakse igal aastal laskesuusatamise maailmakarikavõistluste etapid. Neljal korral on Ruhpoldingis toimunud laskesuusatamise maailmameistrivõistlused: 1979, 1985, 1996
ja 2012.

Valla kõrgeim tipp on 1961 m kõrgune Sonntagshorn, mis asub piiril Austriaga.

Aastal 1835 lasti Ruhpoldingi vallas teadaolevalt viimane Saksamaa vabas looduses elanud karu.

Viited

Välislingid 

 Ruhpoldingi valla koduleht

Baieri vallad